OzLabs/hebrew-wiki-articles huggingface dataset:
תאוריית השליטה החברתית

תאוריית השליטה החברתית (באנגלית: Social Dominance Theory) היא תאוריה בפסיכולוגיה חברתית העוסקת ביחסים הבין-קבוצתיים בחברה ומתמקדת במנגנוני שימור ויציבות של מדרג חברתי קיים.<ref name=":0"></ref> לפי תיאוריה זו, היעדר שוויון בין הקבוצות השונות בחברה נשמר באמצעות שלוש התנהגויות בין-קבוצתיות עיקריות: אפליה ממוסדת, אפליה אישית מצטברת וא-סימטריה התנהגותית. כדי להצדיק את חוסר השוויון הזה נעשה שימוש בשתי אידאולוגיות תרבותיות שונות המספקות הצדקה מוסרית ואינטלקטואלית: מיתוסים מקדמי מדרגיות (למשל, גזענות ולאומנות) ואידאולוגיות מפחיתות מדרגיות (למשל, סוציאליזם ופמיניזם).<ref name=":0" /> בעלי הציונים הגבוהים בסולם השליטה החברתית מאמצים לעצמם אידאולוגיות מקדמות מדרגיות, ואילו בעלי הציונים הנמוכים מאמצים לעצמים אידאולוגיות מפחיתות מדרגיות. האיזון היחסי בין שני סוגי האידאולוגיות משמר את חוסר השוויון הבין-קבוצתי בחברה. מחקרים מצביעים על כך שציוניהם של גברים גבוהים באופן עקבי מציוניהם של נשים במכוונות לשליטה חברתית, ולכן גברים ייטו לקדם מדרגיות ולמלא תפקידים המבטיחים מדרגיות (למשל, קציני משטרה, שנמצאו כבעלי ציונים גבוהים יותר בסולם השליטה החברתית).<ref></ref><ref name=":0" />

== ראו גם ==
* מכוונות לשליטה חברתית
* השערת העולם הצודק
* אישיות סמכותנית
* השילוש האפל

== לקריאה נוספת ==
* 

== הערות שוליים ==

2023 01
קטגוריה:פסיכולוגיה חברתית
קטגוריה:ריבוד ואי שוויון
קטגוריה:תאוריות פסיכולוגיות
אוגוסט שלייכר

אוגוסט שלייכר (בגרמנית: August Schleicher; 19 בפברואר 1821 – 6 בדצמבר 1868) היה בלשן גרמני.

==ביוגרפיה==
שלייכר היה בין הראשונים להעלות את ההשערה של "עץ משפחה לשוני", שלפיה שפות מתפתחות משפות שקדמו להן. ב-1868 חיבר שלייכר משל בשם "הכבשה והסוסים". משל זה חובר בשפה פרוטו-הודו-אירופית, שפת האם המשוערת של כל השפות שבמשפחת השפות ההודו-אירופיות. מטרתו של שלייכר בחיבור המשל היה לבחון את אוצר המילים המשוער של השפה.

==קישורים חיצוניים==

* 

==הערות שוליים==

קטגוריה:סגל אוניברסיטת פרידריך שילר בינה
קטגוריה:סגל אוניברסיטת קארל בפראג
קטגוריה:בוגרי אוניברסיטת בון
קטגוריה:בלשנים ולשונאים גרמנים
קטגוריה:גרמנים שנולדו ב-1821
קטגוריה:גרמנים שנפטרו ב-1868
קולין רנפרו

אנדרו קולין רנפרו (באנגלית: Andrew Colin Renfrew; נולד ב-25 ביולי 1937) הוא ארכאולוג בריטי מטעם אוניברסיטת קיימברידג', שזכה בתואר ברון.

==ביוגרפיה==
ב-1987 העלה רנפרו את הטענה שלפיה מוצאן של השפות ההודו-אירופיות הוא באזור אנטוליה, וכי הן התחילו להתפשט ב. לדבריו, ההתפשטות שלהן קשור לאימוץ החקלאות באותה התקופה. רנפרו טבע, בין השאר, את המונח "ארכאוגנטיקה", מעין שילוב בין התחומים ארכאולוגיה וגנטיקה.

== קישורים חיצוניים ==

==הערות שוליים==

קטגוריה:סגל אוניברסיטת שפילד
קטגוריה:ארכאולוגים בריטים
קטגוריה:בריטים שנולדו ב-1937
אדי ואסקס

אדי רפאל ואסקס אנדרדה (בספרדית: Edy Rafael Vásquez Andrade; 31 באוקטובר 1983 – 12 במאי 2007) היה כדורגלן הונדורי ששיחק בעמדת הקשר.

== קריירת מועדונים ==
ואסקס החל לשחק בשנת 2003 בקבוצת מוטגואה מליגת העל של הונדורס. הוא ערך 63 הופעות ליגה במדי המועדון עד למותו, בהן הבקיע שבעה שערים. את רוב עונת החמיץ בשל שברים בשוקה ובשוקית.

== קריירה בינלאומית ==
ב-16 באוגוסט 2006 ערך ואסקס את הופעת הבכורה שלו בנבחרת הונדורס, בתיקו 0-0 נגד נבחרת ונצואלה במשחק ידידות. הוא ערך שלוש הופעות במדי הנבחרת, כולן במשחקי ידידות.

== מותו ==
ב-12 במאי 2007 מת ואסקס בגיל 23, לאחר שרכב בו נסע התנגש בקיר. נהג הרכב ונוסע נוסף נפצעו. המשטרה מסרה כי כל השלושה היו תחת השפעת אלכוהול.

לשם הנצחתו, מוטגואה הפסיקה את השימוש בחולצה מספר 16, אותה לבש, למשך שתי עונות.

== קישורים חיצוניים ==

== הערות שוליים ==

קטגוריה:כדורגלנים הונדורסים
קטגוריה:קשרי כדורגל הונדורסים
קטגוריה:כדורגלני מוטגואה
קטגוריה:כדורגלני נבחרת הונדורס
קטגוריה:הרוגי תאונות דרכים
קטגוריה:כדורגלנים שמתו במהלך הקריירה
קטגוריה:הונדורסים שנולדו ב-1983
קטגוריה:נפטרים ב-2007
פרפלה

פַרְפָלֶה היא פסטה הידועה בדרך כלל כפסטה פרפר או פסטת עניבה. שמה נגזר מהמילה האיטלקית "farfalle" (פרפרים).<ref></ref> באזור האיטלקי של אמיליה-רומאניה פרפרלה ידועים בתור "strichetti" (מונח מקומי למילה "עניבות פרפר"). וריאציה גדולה יותר של פרפרלה ידועה בשם פרפלוני ("farfalloni"), בעוד שהגרסה המיניאטורית נקראת פרפלינה ("farfalline"). פרפלה מתוארכת למאה ה-16 באזורי לומברדיה ואמיליה-רומאניה שבצפון איטליה.<ref></ref>

== סוגים ==
פרפלה מגיעה במספר גדלים, אך לכולם יש צורת "עניבת פרפר" ייחודית. לרב, הפרפלה נוצרים ממלבן או אליפסה מהפסטה, כאשר שני הצדדים חתוכים לקצה מסולסל והמרכז צמוד יחד כדי ליצור את הצורה של הפסטה. הגרסה השטוחה של הפסטה ידועה בשם פרפרלה ריגטה.

בנוסף לקמח לבן ומלא, צבעים מתווספים על ידי ערבוב מרכיבים מסוימים לבצק, מה שמשפיע גם על הטעם (כמו בכל פסטה). לדוגמה, סלק יכול לשמש כצבע אדום, תרד לירוק ודיו דיונון לשחור. גוונים ירוקים, לבנים ואדומים לעיתים קרובות נמכרים ביחד בערבוב שמזכיר את הצבעים של דגל איטליה.

==קישורים חיצוניים==

== הערות שוליים ==

קטגוריה:סוגי פסטה
ובסטרופריון

ובסטרפריון (שם מדעי: Websteroprion; מילולית: "המסור של ובסטר") היא סוג נכחד של תולעת רב-זיפית שהתקיימה במשך סוף הדבון של אמריקה הצפונית שלפני 400 עד 393 מיליון שנה מזמננו.

סוג התולעת תואר בידי החוקר "מאט א. אריקסון" (Mats E. Eriksson) ב-2017 והוא כולל מין יחיד - Websteroprion armstrongi. התולעת קרויה על שם המוזיקאי אלכס ובסטר , הסולן של להקת המטאל קניבל קורפס. שם המין קרוי על שם המגלה, דרק ק. ארמסטרונג.

המאובנים של תולעת זו התגלו בתצורות קוונטאבוהגן שבצפון אונטריו, קנדה והם הכילו שרידי לסתות גדולות ממדים של מספר פרטים, אשר דומות לאלה של רב-זיפיות מהסדרה Eunicida.

אורכם של לסתות התולעת הגיעו לאורך של 1.32 ס"מ, הגדולות ביותר של רב-זיפית פרהיסטורית. בהתייחס לגודל הלסתות התולעת יכלה להגיע לאורך של 1–2 מטרים ולפי מספר הערכות הגיעו עד לאורך 8.3 מטרים, אם כי הגודל המדויק אינו ידוע, בהתבסס על ריקבון של הרקמות הרכות. המאובנים אינם מסגירים האם היו של בוגרים או של לרוות.

החוקרים לא משוכנעים האם התולעת דמתה יותר לבני המשפחה Eunicidae הקרניבוריות בעלות לסתות מחוזקות ומהודקות יחד או למשפחה Onuphidae, לה לסתות חלשות יותר שאינן מחוברות לחלוטין, והן נוטות להיות אוכלי נבלות ולא רק ציידות. עם זאת לשני המשפחות יש לסתות מפוצלות, מה שמחזק אולי קשר אבולוציוני בין שניהם.

ככל הנראה תולעת זו הייתה דומה לתולעת הטורפת בוביט וכמותה תלשה עם הלסתות החזקות טרף קטן, אצות וחומרים רכים נוספים. עם זאת התזונה המדויקת אינה ידועה ללא שרידי תוכן מהמעיים שנרקבו ללא התאבנות.

==קישורים חיצוניים==

==הערות שוליים==

קטגוריה:רב-זיפיות
קטגוריה:בעלי חיים שחיו בדבון באמריקה הצפונית
קטגוריה:מאובני טקסונים שתוארו ב-2017
פריארקטורוס

פריארקטורוס (שם מדעי: Praearcturus) הוא סוג של עקרב נכחד שחי בתקופת הדבון בבריטניה והוא תואר ב-1871 בידי החוקר הנרי וודוורד . הסוג מכיל מין בודד - Praearcturus gigas והוא יחיד במשפחה Praearcturidae.

==תיאור==
המאובנים שלו התגלו בהרפורדשייר שבאנגליה ואלה הגיעו לאורך של 1 מטר, מה שהופך אותו לגדול שבין העקרבים מעולם, דומה מאוד לברונטוסקורפיו, הגיגאנוטוסקרופיו והפולומונוסקורפיאוס מאותה תקופה ואזור. מבנה השריון שלו היה עבה מעט, אולי מזכיר את העב-ידיים הקיימים והיה בעל צבתות עבות שהתאימו לתפיסת טרף.

לא ברור אם היה זה יצור מיימי לחלוטין, אמפיבי או יבשתי אך כנראה שהוא התקיים באקלים הלח של הדבון וניזון מטרף של דגים קדומים, חסילונים, חרקים או מרבי-רגל קדומים.

==קישורים חיצוניים==

==הערות שוליים==

קטגוריה:בעלי חיים שתוארו ב-1871
קטגוריה:טקסונים שתוארו בידי ארתור סמית' וודוורד
קטגוריה:בעלי חיים שחיו בדבון באירופה
קטגוריה:עכבישניים מהפלאוזואיקון
קטגוריה:עקרבים פרהיסטוריים
קטגוריה:מאובני טקסונים שתוארו ב-1871
גוליבר מיקי

גוליבר מיקי (באנגלית: Gulliver Mickey) הוא סרט הנפשה קצר אמריקאי משנת 1934 שהופק על ידי וולט דיסני הפקות והופץ על ידי יונייטד ארטיסטס. זהו הסרט ה-66 בסדרת סרטי "מיקי מאוס" והרביעי שיצא באותה שנה.<ref></ref> עלילת הסרט זהה לשל "עולם הענקים", אשר בשניהם מיקי מאוס מספר לאחייניו מאורעות שקרו לו על סמך ספרים שקרא קודם.

== עלילה ==
מיקי מאוס נראה לראשונה קורא את "מסעי גוליבר", רומן משנת 1726 מאת ג'ונתן סוויפט, בזמן שאחייניו העכברונים מעמידים פנים שהם מלחים. לאחר מכן הוא מצטרף למשחק שלהם בכך שהוא מסתתר מתחת לשטיח, מעמיד פנים שהוא לוויתן. לאחר שאחד מהם תוקע מזלג במיקי, מה שגרם ל"ספינה" שלהם להתמוטט, הילדים מתחילים לבכות. מיקי מצליח להרגיע אותם על ידי כך שהוא מספר להם את מאורעות ליליפוט מתוך "מסעי גוליבר", מעמיד פנים שזה אירוע אמיתי שקרה לו על ידי גילום דמותו של גוליבר. הסיפור מסתיים בכך שמיקי מציל את העיירה מעכביש ענקי (בעל פנים של פיט). עם זאת, לאחר שסיפר את הסיפור, אחד הילדים משלשל עכביש מזויף המחובר לחכה מול מיקי, מה שמפחיד אותו מאוד.

== דמויות ומדבבים ==
* מיקי מאוס – וולט דיסני
* אחיינים – מרסלייט גארנר
* פלוטו – פינטו קולביג
* עכביש ענקי – בילי שיטס<ref></ref>

== מורשת ==
סרט קצר זה עובד מאוחר יותר כחלק מעולם נהר חסר-הזמן במשחק הווידאו "Kingdom Hearts II" כמשימה שבה סורה, דונלד דאק וגופי מגנים על העיירה מפני אויבים.

== קישורים חיצוניים ==

== הערות שוליים ==

קטגוריה:סרטים קצרים של דיסני
קטגוריה:מיקי מאוס
קטגוריה:סרטים מבוססי מסעות גוליבר
Dead Don't Die

"Dead Don't Die" (בתרגום חופשי לעברית: "מתים אינם מתים [פעם נוספת]") הוא סינגל של להקת הרוק האמריקאית שיינדאון. השיר הוא הסינגל השלישי מהאלבום Planet Zero שיצא ביולי 2022. השיר יצא לאור ב-1 ביולי 2022, כחלק מהאלבום, וכסינגל הרשמי השלישי מתוך האלבום ב-17 בינואר 2023.

==כתיבה ומילים==
סולן הלהקה, ברנט סמית, סיפר בפוסט בחשבון הטיקטוק הרשמי של הלהקה שאת מילות השיר כתב גיטריסט הלהקה זק מאיירס, והוא מבוסס על חייו של סמית עצמו, בהתייחס להתמכרות לסמים ולאלכוהוליזם שמהם סבל בתחילת המילניום, וכי כוונת המשורר היא ש"מה שלא הורג אותך, מחשל אותך". מאיירס עצמו אישר שמילות השיר נכתבו בהשראת סמית, ומדברות על .

==הפצה==
השיר יצא תחילה כחלק מהאלבום Planet Zero, שהופץ כולו ב-1 ביולי 2022. ב-9 בינואר 2023, בערוץ האינסטגרם הרשמי של הלהקה, הופיע הסולן ברנט סמית כשהוא אומר "8 ימים". בתיאור הסרטון הופיע בין השאר ההאשטאג #DDD (ראשי תיבות של שם השיר), מה שרמז שהשיר עומד לצאת כסינגל ב-17 בינואר. ב-17 בינואר, עם צאת הסינגל, הודיעה הלהקה כי ביום המחרת ייצא הקליפ הרשמי לשיר, בבימויו של הבמאי לואיס קייטר.

==וידאו קליפ==
הווידאו קליפ לשיר יצא ב-18 בינואר 2023. בקליפ מופיעה הלהקה כשהיא במרכזו של חדר במה שנראה כמו טירה. כל אחד מחברי הלהקה מאוים על ידי כלי נשק אחר (קליעים, סכינים וכן הלאה) אך אלו נעצרים באוויר כשהם מתקרבים לחברי הלהקה, ונופלים אל הרצפה בתום הקליפ.

==מיקומי שיא==
ב-21 בינואר 2023 נכנס השיר למצעד הרוק האקטיבי של מדיהבייס במקום ה-44. בשבוע השני טיפס למקום ה-22 במצעד. ב-28 בינואר 2023 נכנס השיר למצעד הרוק המיינסטרימי של המגזין בילבורד, במקום ה-25.

=== מצעדי סוף שנה ===

==קישורים חיצוניים==

==הערות שוליים==

קטגוריה:שירי 2022
קטגוריה:סינגלים מ-2023
קטגוריה:שירי שיינדאון
קטגוריה:שירים באנגלית
קטגוריה:שירים על מגפת הקורונה
קטגוריה:שירי מטאל
קטגוריה:סינגלים בהוצאת אטלנטיק רקורדס
דמיטרי נזארוב

דמיטרי יורייביץ' נזארוב (ברוסית: Дми́трий Ю́рьевич Наза́ров) הוא שחקן טלוויזיה, קולנוע ותיאטרון רוסי. התפרסם בעקבות גילום דמות השף בזיכיון "המטבח", הכולל גם את הסרטים "המטבח: הקרב האחרון", "המטבח בפריז" וסדרת הבת "המטבח: המלחמה על המלון".

הופיע בהפקות מערביות כמו הסרטים הצרפתיים "Le Concert (2009), לארגו וינץ' 2 (2011), פיתול מושלם וגילם את נשיא רוסיה בוריס ילצין בסרט "ילצין: שלושה ימים באוגוסט" (2011).

==ביוגרפיה==
דמיטרי נזארוב נולד ב-4 ביולי 1957 במוסקבה, ברית המועצות. עבד בנערותו במאפיה כשף פטיסייר. ב-1980 השלים לימודיו בבית הספר הגבוה למשחק על שם מיכאיל שצ'פקין. עד 1995 עבד בתיאטרון מאלי ולאחר מכן בתיאטרון ספרה ובתיאטרון הצבא הרוסי. משנת 2002 עד 2023 עבד בתיאטרון המוסקבאי לאמנות על שם צ'כוב.
==קריירה==
בשנים 2002 עד 2008 הנחה ברשת NTV תוכנית קולינרית ותוכניות אירוח שונות. גילם במשך 3 עונות את החוקר חרומוב בסדרת הטלוויזיה "הקריאה" שרצה משנת 2006 עד 2009.

בשנת 2012 לוהק לגלם את התפקיד הראשי בתור השף ויקטור בארינוב בסדרה הקומית "המטבח", שזכתה לעיבודים שונים ברחבי העולם ולסרטי המשך וסדרת בת. הוא חזר לרשת NTV בשנת 2015 והנחה תוכנית קולינרית אחרת ותוכניות טלוויזיה שונות.

בעקבות מלחמת אוקראינה–רוסיה, נזארוב ביקר את המלחמה ברשתות החברתיות ויצא נגד המבצע הצבאי. בינואר 2023 נודע כי יחד עם אשתו הוא פוטר מהתיאטרון האמנותי של מוסקבה, בשל דעותיו נגד המלחמה.

ידוע כאוהד מושבע של מועדון ספרטק מוסקבה.

==קישורים חיצוניים==

קטגוריה:שחקני קולנוע וטלוויזיה רוסים
קטגוריה:שחקני תיאטרון רוסים
קטגוריה:מדבבים רוסים
קטגוריה:מקבלי עיטור הידידות (רוסיה)
קטגוריה:רוסים שנולדו ב-1957
ריקרדו סלינס פלייגו

ריקרדו בנחמין סלינס פלייגו (בספרדית: Ricardo Benjamín Salinas Pliego; נולד ב-19 באוקטובר
1955) הוא איש עסקים ומיליארדר מקסיקני, הוא האדם השלישי בעושרו במקסיקו אחרי גרמן לארה וקרלוס סלים.

הוא נולד ב-1955 במקסיקו סיטי להוגו סלינס פרייס ואסתר פליגו דה סלינס ולמד במכון מונטריי לטכנולוגיה והשכלה גבוהה ובאוניברסיטת טולן בלואיזיאנה, ארצות הברית. ב-1987 הוא תפס את המושכות של "קבוצת אלקטרה", וירש את אביו. במהלך כהונתו הקים את "טלוויזיה אצטקית" ב-1993, "קבוצת סלינס" ב-2001, "בנק אצטקה" ב-2002, "Italika" ב-2005 ו-"טוטאלפליי" ב-2010.

הונו מוערך ב-13.6 מיליארד דולר אמריקאי (נכון לפברואר 2021).<ref></ref>

==עסקיו==
ריקרדו סלינס פלייגו הוא הבעלים של:
* חנויות אלקטרה (Elektra) הן רשת החנויות הגדולה ביותר במקסיקו, עם נוכחות גם בארצות הברית, גואטמלה, הונדורס, פנמה, אל סלוודור וכמה מדינות נוספות בדרום אמריקה.
* בנק אצטקה (Banco Azteca) הוא גוף בנקאי ופיננסי שנוסד בשנת 2002; סניפיו ממוקמים בתוך חנויות אלקטרה.
* טלוויזיה אצטקית (TV Azteca) היא חברת המדיה השנייה בגודלה במקסיקו, אחרי Grupo Televisa. היא נוסדה ב-1993 לאחר רכישת Imevisión מהממשלה.
* Italika היא חברה שמתמקדת בייצור ומכירה של אופנועים ממקור סיני ודרום קוריאני. המפעל שלה ממוקם בטולוקה, מדינת מקסיקו ויש לה נקודות מכירה במקסיקו, גואטמלה, הונדורס, פנמה ופרו.
* טוטאלפליי (Totalplay) היא ספקית של טלוויזיה בתשלום, אינטרנט וטלפוניה קבועה הפועלת במקסיקו והיא הספקית החמישית בגודלה אחרי דיש מקסיקו, מגהכבל, סקיי מקסיקו ו-איזי טלקום.

==ראו גם==
* קרלוס סלים

==קישורים חיצוניים==

* 

* [https://gruposalinas.com/images/noticias/BIO-RBS-2021_kit_en.pdf ריקרדו בנג'מין סלינס פליגו ביוגרפיה] מאת קבוצת סלינס, בפורמט PDF.

==הערות שוליים==

קטגוריה:אנשי עסקים
קטגוריה:מקסיקנים
קטגוריה:מיליארדרים מאמריקה הלטינית
קטגוריה:ילידי 1955
מצוד (מיני-סדרה)

מצוד (באנגלית: Manhunt) היא מיני-סדרת מותחן קונספירציה היסטורי אמריקאית שנוצרה על ידי מוניקה בלצקי, העוקבת אחר חיפושיו של אדווין סטנטון אחר ג'ון וילקס בות' לאחר ההתנקשות באברהם לינקולן ומבוססת את ספרו של ג'יימס ל. סוונסון, "Manhunt: The 12-day Chase for Lincoln's Killer".

המיני-סדרה הופצה בשירות הזרמת המדיה "אפל TV פלוס" החל מ-15 במרץ 2024 עד 19 באפריל של אותה שנה. 

==תקציר העלילה==
לאחר ההתנקשות באברהם לינקולן, מזכיר המלחמה וחברו הקרוב, אדווין סטנטון מתחיל במצוד אחר רוצחו, ג'ון וילקס בות'.

==צוות השחקנים==
* טוביאס מנזיס – אדווין סטנטון
* אנתוני בויל – ג'ון ווילקס בות
* לובי סימון – מרי סימס
* מאט וולש – סמואל מוד
* ברנדון פלין – אדווין סטנטון ג'וניור
* בטי גבריאל – אליזבת קקלי
* ויל הריסון – דייוויד הרולד
* האמיש לינקלייטר – אברהם לינקולן
* מקסוול קורן – רוברט טוד לינקולן
* דמיאן או'הר – תומאס אקרט
* פאטון אוסוולט – לאפייט בייקר
* לילי טיילור – מרי טוד לינקולן
* טימותי ד. זיגמונד – ג'בידיה דיגלר
* אן דודק – אלן סטנטון

==הפקה==
===פיתוח===
בינואר 2022, נמסר לראשונה על פיתוחו של עיבוד טלוויזיוני לרומן "Manhunt: The 12-Day Chase for Lincoln's Killer" מאת ג'יימס ל. סוונסון. המיני-סדרה נוצרה ונכתבה על ידי היוצרת מוניקה בלצקי כפרויקט ראשון בחוזה עליו חתמה מול "אפל"; עוד נמסר כי על בימוי הפרקים יופקד הבמאי קרל פרנקלין וכי בתפקיד הראשי יככב טוביאס מנזיס. בפברואר 2022, נמסר על ליהוקם של אנתוני בויל ולובי סימון לצוות השחקנים, ואושר כי בויל יגלם את דמותו של ג'ון וילקס בות'. במרץ 2022, נמסר על ליהוקו של מאט וולש לדמותו של סמואל מוד; ובמאי 2022, נמסר על ליהוקם של צוות השחקנים המלא.

===צילומים===
תהליך הקדם-הפקה החל בסוואנה, ג'ורג'יה, בפברואר 2022, ואילו הצילומים החלו במאי והסתיימו באוקטובר 2022. צילומי סצנת ההתנקשות בתיאטרון פורד התקיימו בתיאטרון היסטורי בפילדלפיה ביוני 2022.

== פרסים ומועמדויות ==
{| class="wikitable sortable"
!פרס
!שנה
!קטגוריה
!מועמד/ים
!תוצאה
!מקור
|-
!פרס ג'ות'הם לטלוויזיה
|4 ביוני 2024
|ההופעה הטובה ביותר במיני-סדרה
|טוביאס מנזיס
|
|<ref></ref>
|}

== קישורים חיצוניים ==

==הערות שוליים==

קטגוריה:סדרות טלוויזיה אמריקאיות שעלו לשידור בשנות ה-2020
קטגוריה:מיני-סדרות טלוויזיה
קטגוריה:סדרות דרמה אמריקאיות
קטגוריה:סדרות מתח אמריקאיות
קטגוריה:אברהם לינקולן
קטגוריה:אפל TV פלוס: תוכניות וסדרות
מאניס פרידמן

מאניס פרידמן (שם מלא: מנחם מאניס הכהן פרידמן) הוא חסיד, רב, סופר, פילוסוף חברתי ונואם ציבור. הוא גם דיקן המכון למדעי היהדות בית חנה. היה משלוחי חב"ד הראשונים במינסוטה, ומייסד ומנהל גם בהווה את מכון 'בית חנה העולמי'.

== ביוגרפיה ==
פרידמן נולד בפראג, צ'כוסלובקיה ב-1946, והיגר עם משפחתו לארצות הברית ב-1951. הוא קיבל את הסמכתו לרבנות בקולג' הרבני של קנדה ב-1969.

=== פעילויות ===
בשנת 1971, בהשראת תורתו של הרבי מליובאוויטש, הקים פרידמן כשליח ("שליח") את "Bais Chana Women International ", מכון ללימודי יהדות במינסוטה לנשים בעלות השכלה יהודית פורמלית מועטה או ללא. <ref>Bais Chana. 2005-2010. "</ref> הוא שימש כדיקן בית הספר מאז הקמתו. בשנים 1984 עד 1990 שימש כמתרגם סימולטני לסדרת שיחות בטלוויזיה של הרבי מליובאוויטש. פרידמן שימש לזמן קצר כמתרגם בכיר עבור Jewish Educational Media, Inc. <ref></ref>

פרידמן הרצה בערים ברחבי ארצות הברית, כמו גם בלונדון, הונג קונג, קייפטאון ויוהנסבורג בדרום אפריקה, מלבורן וסידני באוסטרליה, ובמספר ערים בדרום ומרכז אמריקה. בעקבות אסונות הטבע ב-2004 ו-2005, חיבר פרידמן מדריך מעשי שיסייע לעובדי ההצלה והסיוע להבין ולהתמודד כראוי עם הצרכים של ניצולים יהודים.

פרידמן הוא הרב הפופולרי ביותר ביוטיוב, עם למעלה מ-236,000 מנויים נכון לינואר 2023. <ref></ref>

=== משפחה ===
מאניס פרידמן הוא כהן<ref></ref>, הוא אחיו של הזמר היהודי אברהם פריד<ref>IPC Media. 1996-2010. "</ref> ואביו של סולן המוזיקה הדתית היהודית העכשווית בני פרידמן.

===עץ משפחתי===

== ספרים ==

* "לא ביקשתי לבוא לעולם: להבין את תכלית בריאת האדם", הרב מאניס פרידמן, ד"ר אלעד בן אלול, ידיעות ספרים ינואר 2022<ref></ref>
* "בחזרה לתמימות: להבין מחדש זוגיות, מגדר ואינטימיות", הרב מאניס פרידמן, ד"ר אלעד בן אלול, ידיעות ספרים מרץ 2024<ref></ref>

בנוסף מספר סופרים הביאו דברים בשם הרב פרידמן כמו למשל:
* שמולי בוטיץ ', האדם הפרטי (2005) וסודות ההיכרויות של עשרת הדיברות (2001)
* ברברה בקר הולשטיין, עצמי קסום: טיפול חיובי (1997)
* אנג'לה פיין, לחיות כל רגע ורגע: לחבק את המטרה שלך עכשיו (2004)
* סילביה ברק פישמן, נשימה של חיים: פמיניזם בקהילה היהודית האמריקאית (1995)

באוטוביוגרפיות שלהם, משחק באש: האודיסאה המדהימה של אישה אחת מאת טובה מרדכי (1991) ושנדה: יצירתו ושבירתו של יהודי המתעב את עצמו מאת ניל קרלן (2004), מייחסים המחברים לפרידמן תפקיד בהתגברות הדתיות שלהם.
==קישורים חיצוניים==
* 

== הערות שוליים ==

קטגוריה:מהגרים מצ'כוסלובקיה לארצות הברית
קטגוריה:חסידות חב"ד
קטגוריה:אמריקאים ממוצא צ'כי-יהודי
קטגוריה:ילידי 1946
פינוי התנחלויות

מאז מלחמת ששת הימים ב-1967, ישראל פינתה התנחלויות בשטחים שכבשה במלחמה. שני הפינויים הגדולים שבוצעו היו:
* פינוי כל ההתנחלויות הישראליות בסיני בשנים 1980–1982 כתוצאה מהסכם השלום בין ישראל למצרים. התנחלויות אלו כללו 19 יישובים שהכילו כ-4,300 איש.
* פינוי כל ההתנחלויות הישראליות ברצועת עזה (אשר כללו את 17 יישובי גוש קטיף, את שלושת יישובי התוחמת הצפונית, ואת שני יישובי מרכז הרצועה) וארבעה יישובים בצפון השומרון בממסגרת תוכנית ההתנתקות בקיץ 2005. בתוכנית זו פונו מבתיהם למעלה מ-9,000 ישראלים.
בשני המקרים הללו, לאחר פינוי ההתנחלויות הרסה ישראל את המבנים שבהן.

== פינוי התנחלויות קטנות יותר ==
במסגרת הסכמי אוסלו, פונו שתי היאחזויות נח"ל שבצפון השומרון - נח"ל גינת ונח"ל עירית. כיום שטח זה הוא חלק משטח A של הרשות הפלסטינית.

המאחז עמונה פונה באופן חלקי (כתשעה בתי קבע) לראשונה ב-2006 ובאופן מלא ב-1 בפברואר 2017. זאת כתוצאה מפסיקת בג"ץ בנוגע למעמדה החוקי של הקרקע.

ב-2 בספטמבר 2012 פונה המאחז מגרון שבמועצה אזורית מטה בנימין. במאחז התגוררו כ-200 נפשות.

באפריל 2017 פונה מאחז הבלאדים שבמדבר שומרון. מאז התקיימו מספר פעמים לשקמו.

ב-2 ביולי 2021 פונה המאחז אביתר במסגרת פשרה עם רשויות המדינה. המדינה הכריזה כי תבחן את הסדרת ההתיישבות במקום בעתיד. טרם הפינוי, התגוררו ביישוב כ-53 משפחות.

== פינוי התנחלויות בעתיד ==
פינוי התנחלויות נחשב לאמצעי אפשרי עתידי כחלק מיישום של פתרון שתי המדינות. יש התומכים בפינוי של חלק מההתנחלויות, ובסיפוח של גושי ההתיישבות הסמוכים לקו הירוק. ארגוני שמאל התומכים בהקמת מדינה פלסטינית תומכים גם בפינוי התנחלויות, ובהם: יוזמת ז'נבה,<ref></ref> תנועת מאבק סוציאליסטי,<ref></ref> שלום עכשיו<ref></ref> ותראבוט.<ref></ref> גם מפלגות השמאל השונות (העבודה,<ref></ref> מרצ<ref></ref> וחד"ש)<ref></ref> תומכות בפינוי חלקי או מלא של ההתנחלויות.

מנגד, הימין הפוליטי בישראל מתנגד לפינוי שכזה וחלקים מגוש זה אף תומכים בפתרון הפוך – סיפוח יהודה ושומרון למדינת ישראל. בעיניי הציונות הדתית, פינוי התנחלויות מנוגד למצוות יישוב ארץ ישראל. הרב בניהו ברונר התייחס לסוגיה זו: "רק לעם ישראל יש זכויות מדיניות בארץ ישראל ולכן מדינה זרה בתוך תחומי ארץ ישראל היא קריסת מימוש ההבטחה של הקב"ה לאברהם אבינו "לזרעך אתן את הארץ". מי שמאמין בקב"ה ובתורתו לא יכול לחשוב על כך שקיימת אפשרות לריבונות זרה בארץ ישראל שאינה לזרעו של אברהם, וזרעו של אברהם הוא יצחק בלבד "כי ביצחק יקרא לך זרע" ולא ישמעאל".

== ראו גם ==
* פינוי חבל ימית
* התנחלות
* מועצת יש"ע

== הערות שוליים ==

*
קטגוריה:מפעל ההתנחלות
קטגוריה:הסכסוך הישראלי-פלסטיני
מערת לולטון

מערת לולטון היא מערה בחצי האי יוקטן, בערך 7 קילומטרים מדרום לאוקסקוצקב. המערה מכילה ציורי מערות המיוחסים לציוויליזציית המאיה, מהתקופה הקדם-קלאסית המאוחרת או עתיקה אף יותר. תרגום שמה משפת המאיה הוא "אבן פרחים" ("לול-טון").

== היסטוריה ==
אורך מערה זו כשני קילומטרים. בתוך מערת לולטון יש עדויות המאששות פעילות אנושית, כמו עצמות של ממותה, ביזון, חתולים ושרידי צבאים מהפליסטוקן. על הקירות ניתן לצפות בתצורות טבע וציורים, מצוירים ביד עם חריטות פנים אנושיות שצוירו על הקירות, ייצוגים פיסוליים, ייצוגים של בעלי חיים וכמה צורות גאומטריות. כמו כן נמצאו כלים.
ציורי מערות מלולטון, יוקטן
תרבות המאיה הפרה-היספנית השתמשה גם במערה כמקלט ונהגה לכרות ממנה את החימר להכנת כלים.

הסיור במערה מציע ביקורים בגלריות ובתצורות הטבעיות המוכרות במקום, כחדר העמודים המוזיקליים, קמרון המכונה הקתדרלה, הג'לטונים, הגרנד קניון, קלחי התירס, התינוק, ציורי ידיים שחורות, חדר הנטיפים והתעלות.
חלל Huechil נחפר, ושם מצאו שרידים של חיות נכחדות כמו עצמות ממותה וצמחייה שונה מהיום. מערת לולטון אוכלסה במשך יותר מ-10,000 שנים אחורה ושימשה כמקום מסתור במהלך מלחמת הקסטות .

== מיקום ==
המערה ממוקמת בתחומי מדינת יוקטן, 110 קילומטרים דרומית-מערבית למרידה, 7 ק"מ דרומית לעיירה אוקסקוצקב (Oxkutzcab).

== קישורים חיצוניים ==

* [https://web.archive.org/web/20070509032622/http://studentweb.tulane.edu/~dhixson/loltun/loltun.html ארכיון התמונות של מערת לולטון]
* [https://web.archive.org/web/20091117000543/http://dti.inah.gob.mx/index.php?option=com_content&task=view&id=3889&Itemid=329 האתר הרשמי של INAH]
* [http://yucatantoday.com/en/topics/caves-yucatan מערות יוקטן]
* [http://yucatan.for91days.com/the-grutas-de-loltun/ מאמר צילום של מערת לולטון]

קטגוריה:מקסיקו: מערות
קלוראזפאט

clorazepic acid קלוראזפאט (באנגלית: clorazepate) היא תרופה ממשפחת הבנזודיאזפינים, ומיועדת לטיפול קצר טווח במצבי חרדה ומתח, הרפיית שרירי שלד, לטיפול בגמילה מאלכוהול, ולהקלת התקפים אפילפטיים. שם מסחרי של התרופה הוא טרנקסל.

התרופה עוברת מטבולזים במערכת העיכול לדסמתילדיאזפאם, שהוא גם המטבוליט הפעיל של דיאזפאם, ורק אז הופכת פעילה. על כן היא משפיעה לאט יותר יחסית לדיאזפאם. עם זאת, קלוראזפאט מאופינת בהשפעה מהירה יחסית לבנזודיאזפינים אחרים, ובמשך זמן פעולה ארוך.<ref name=":0"></ref>

== אופן נטילה ==
התרופה ניטלת בכמוסות. המינון והתדירות משתנים בהתאם למטרת הנטילה. תחילת השפעה לאחר 1–2 שעות, טווח השפעה עד 24 שעות.

הפסקת נטילה- במידה והתרופה ניטלה מעל 10 ימים יש להפסיק באופן הדרגתי את הנטילה. הפסקה פתאומית עלולה לגרום לתסמיני גמילה כגון מתח, עצבנות, בלבול, רעד, נדודי שינה, כאבי בטן, הקאות ובחילות, זיעה, עוויתות, התכווצויות וכאבי שרירים.<ref name=":0" />

== אזהרות ותופעות לוואי ==
=== תופעות לוואי<ref></ref> ===
ישנוניות, סחרחורת, עצבנות, כאבי ראש, בלבול, הפרעות המערכת העיכול, יובש בפה, ראייה מטושטשת.

=== אזהרות <ref></ref><ref></ref> ===
* שימוש בו-זמנית באופיואידים ובנזודיאזפינים עלול להוביל דיכוי נשימה, תרדמת, ואף מוות.
* הפסקה פתאומית או הפחתת מינון מהירה מדי יכולה לגרום לתגובות גמילה, כולל התקפים, שעלולים להיות מסכני חיים.
* יש לדווח לרופא המטפל בעת - דיכאון, שינויים במצב הרוח, מחלת כבד או כליות, גלואוקומה
* פוטנציאל התמכרות - בינוני
* יש להימנע משימוש באלכוהול או חומרים אסורים בעת שימוש בתרופה
* הנקה - התרופה עוברת בחלב האם, אין להניק בעת השימוש.

=== אוכלוסיות בסיכון לשימוש ===
* נשים בהריון- נטילת התרופה בהריון, בפרט במהלך הטרימסטר השלישי, מעלה סיכון לתסמונת גמילה חמורה ביילוד, עם תסמינים הכוללים היפוטונימה, חוסר רצון לינוק, התקפי דום נשימה, ובעיות מטבוליות. כמו כן עלולה לגרום למומים מולדים בילוד.
* קשישים- עקב מטבוליזם נמוך ישנה סכנה להצטברות התרופה. בנוסף קשישים רגישים יותר להשפעות השליליות של בנזודיאזפינים בהשוואה לצעירים. שימוש בקשישים מומלץ רק למשך שבועיים ומומלץ לרשום מחצית מהמינון היומי הרגיל.

== פרמקולוגיה ==
=== מנגנון הפעולה<ref></ref> ===
משפר את ההשפעה המעכבת של גאבא על עוררות עצבית על ידי הגדלת חדירות הממברנה הנוירונית ליוני כלוריד.

=== פרמקוקינטיקה <ref></ref> ===
מחצית חיים: 50-70 שעות

זמן השיא: כשעה

קשור לחלבון: 97-98%

מטבוליזם: הידרוקסילציה, צימוד חומצה גלוקורונית

מטבוליטים: Desmethyldiazepam (nordiazepam), oxazepam

הפרשה: שתן

תחילת הפעולה: 1-2 שעות

משך: משתנה 8–24 שעות

==קישורים חיצוניים==

* [https://shvilhaderech.co.il/%D7%90%D7%A0%D7%A6%D7%99%D7%A7%D7%9C%D7%95%D7%A4%D7%93%D7%99%D7%94/%d7%9e%d7%93%d7%9b%d7%90%d7%99%d7%9d/%d7%91%d7%a0%d7%96%d7%95%d7%93%d7%99%d7%90%d7%96%d7%a4%d7%99%d7%a0%d7%99%d7%9d/ בנזודיאזפינים], האנציקלופדיה של שביל הדרך לחיים

== הערות שוליים ==

קטגוריה:בנזודיאזפינים
גוגל פיננסים

גוגל פיננסים (באנגלית: Google Finance) הוא אתר אינטרנט המתמקד בחדשות עסקיות ובמידע פיננסי השייך לחברת גוגל.

== היסטוריה ==
"גוגל פיננסים" הושק לראשונה על ידי גוגל ב-21 במרץ 2006. האתר הציג חדשות ניהוליות של חברות שונות, וכן חדשות כלכליות שונות. בנוסף על כך, האתר הציג מידע על מניות ומחירן, בהתבסס על אדובי פלאש. האתר גם הכיל כתבות מגוגל חדשות על תאגידים שונים, אם כי חלק מן הקישורים לא עבדו ולעיתים קרובות הכתבות נחשבו ללא אמינות.<ref name="sew">Search Engine Watch - [http://blog.searchenginewatch.com/blog/061122-125109 Google Finance's Untrusted Links and Spotting Nofollow - November 26, 2006] </ref>

גוגל השיקה גרסה מחודשת של האתר ב-12 בדצמבר באותה השנה. גרסה זו כללה עיצוב חדש של דף הבית שאיפשר למשתמשים לראות מידע על מטבעות, ביצועי תאגידים בארצות הברית וחדשות רלוונטיות. נוסף גם מדור ששיקף את הפופולריות לפי Google Trends. השדרוג הציג גם גרפים המכילים נתונים של מניות אמריקאיות לאורך למעלה 40 שנים. עדכון נוסף הביא לאתר עדכוניים מנאסד"ק והבורסה לניירות ערך בניו יורק.<ref name="ww">Webware - [http://news.cnet.com/8301-17939_109-9976251-2.html Google Finance gets real-time NYSE ticker updates - Josh Lowensohn - June 24, 2008] </ref> עם זאת, האתר לא שודרג באופן משמעותי מאז 2008, והבלוג של גוגל פיננסים נסגר באוגוסט 2012.

ב-22 בספטמבר 2017, גוגל אישרה שהאתר נמצא בשיפוץ ושיהיה זמין לאחר אמצע נובמבר 2017.

אפליקציית גוגל פיננסים לנייד הוסרה מחנות Google Play בשנת 2015. האפליקציה הושקה מחדש בשנת 2020 עם כלי ייעוץ למשקיעים מתחילים.

== ראו גם ==
* Yahoo! Finance
* Msn

== קישורים חיצוניים ==
* 

== הערות שוליים ==

קטגוריה:אתרי כלכלה
קטגוריה:גוגל
רוזנות פפאלץ-זימרן-צווייבריקן

רוזנות פפאלץ-זימרן-צווייבריקן (בגרמנית: Pfalz-Simmern-Zweibrücken) הייתה מדינה של האימפריה הרומית הקדושה שבסיסה בזימרן ובצווייבריקן בריינלנד-פפאלץ המודרנית, גרמניה.

== היסטוריה ==
פפאלץ-זימרן-צווייבריקן הוקמה בשנת 1410 מתוך חלוקה של נסיכות הבוחר מפפאלץ לאחר מותו של המלך רופרכט השלישי עבור בנו שטפן. בשנת 1444 התווספה רוזנות ולדנץ למדינה אך מאוחר יותר שטפן חילק את שטחיו בין בניו פרידריך (שקיבל את זימרן) ולודוויג (שקיבל את צווייבריקן וולדנץ). בשנת 1448, שטפן ירש מחצית משטחי פפאלץ-נוימרקט אך מכר אותם לפפאלץ-מוסבאך.

== הרוזן פלטין ==

* שטפן, 1410–1459
קטגוריה:בית ויטלסבאך
פפאלץ-זימרן-צווייבריקן
לינגליפטין

לינגליפטין (באנגלית: Linagliptin) היא תרופה לטיפול בסוכרת המוכרת גם בשם טרג'נטה (Tragjenta), שייכת לקבוצת מעכבי DPP4. התרופה עובדת על ידי העלאת רמות האינסולין והפחתה של רמות הגלוקגון המופרשים מהלבלב ובכך מסייעת לאיזון רמות הסוכר בדם.
תרופה זו נמכרת תחת השם המסחרי tradjenta. תרופה זו משמשת לטיפול בסוכרת מסוג 2, אך לא משמשת עבור טיפול בסוכרת מסוג 1. נטילתה מתאפשרת גם במסגרת ירידה במשקל ודיאטה. לרוב פחות עדיפה מאשר מטפורמין, וסולפוניל-אוראה כטיפול ראשוני בסוכרת מסוג זה. צורת המתן היא דרך הפה.
תופעות לוואי כוללות זיהומים באף ובגרון. תופעות לוואי משמעותיות יותר יכללו אנגיואדמה, פנקראטיטיס וכאבי פרקים.

התרופה מאושרת לשימוש בארצות הברית, יפן, האיחוד האירופאי, קנדה ואוסטרליה משנת 2011. בשנת 2020 חולקו מעל למליון מרשמים עבור תרופה זו בארצות הברית.

==מנגון פעולה==
תרופה זו משוייכת לקבוצת מעכבי DPP4. קבוצת מעכבים אלו מעכבים את האנזימים המפרקים [http://הורמונים%20אינקרטינים הורמונים אינקרטינים] ובכך שומרים על ריכוזם הגבוה. אינקריטיניים אלו משפיעים על תאי בטא ותאי אלפא בלבלב וגורמים לעליה בהפרשת האינסולין ולירידה בהפרשת הגלוקגון בהתאמה - וכתוצאה מכך מורידים את רמות הסוכר בדם.
פינוי התרופה איננו כלייתי.

==שימוש רפואי==
לינגליפטין משמשת כתרופה לוויסות רמות הסוכר בחולי סוכרת מסוג 2 וגם ניתנת כתרופה להרזיה.

==צורת מתן ומינון תרופתי ==
המינון המומלץ עבור חולי סוכרת מסוג 2 הוא טבליה אחת (5 מ"ג) דרך הפה פעם ביום. הטיפול יכול להיות כטיפול יחיד או בשילוב עם תרופות נוספות לאיזון סוכרת כגון מטפורמין, סולפוניל-אוראה ועוד.

==תופעות לוואי==
זיהומים באף ובגרון 4.3%
היפרליפידמיה 2.8%
שיעול 2.4%
עליה במשקל 2.3%
היפוגליקמיה 7.6%
השימוש בהריון ובהנקה אינו מומלץ. <ref></ref>

==פרמקוקינטיקה==
זמינות ביולוגית- (30%~) 
מטבוליזם - מינימלי (10% ~)
אלימינציה - 24 שעות
הפרשה - הרוב מופרש בצואה (80%), שתן (5%)

== קישורים חיצוניים ==

* [https://medlineplus.gov/druginfo/meds/a611036.html מידע על התרופה] 
* [https://reference.medscape.com/drug/trijardy-xr-empagliflozin-linagliptin-metformin-1000362 מידע על התרופה] 

==הערות שוליים==

2023 01
קטגוריה:מעכבי DPP4
אסטרוגן מצומד

אסטרוגן מצומד הוא נגזרת של האסטרוגן טבעי או סינתתי אשר מצומד בתהליך מלאכותי לשרשרת צד אשר הופכת אותו למסיס במים. אסטרוגנים מצומדים משמשים כטיפול בתסמינים הנלווים להפסקת הווסת כגון גלי חום ושינויים בנרתיק וכן כטיפול באוסטיאופרוסיס בנשים בגיל המעבר. בנוסף, משמשים אסטרוגנים מצומדים כתחליף הורמונלי במצבים של אי ספיקה שחלתית או מחסור באסטרוגן מסיבות שונות. בישראל ניתן למצוא את תכשירי האסטרוגן המצומד בשם המסחרי פרמרין.

== סיווג ==
אסטרוגנים מצומדים הם נגזרת של אסטרוגן המצומדת לרוב לקבוצת סולפט או קבוצת גלוקורוניד.

== מנגנון פעולה ==
אסטרוגנים בכלל ואסטרוגנים מצומדים בפרט, נקשרים לקולטנים תוך תאיים ומעלים סינתזה של חלבונים שונים ברקמת המטרה. לאסטרוגנים ישנו אפקט אנאבולי קל והם משפיעים על מאזן הסידן ברקמות השונות. בנוסף לפעולתם בתאי המטרה לאסטרוגנים ישנו תפקיד מרכזי בבקרה ההורמונלית בגוף האדם. רמות גבוהות של אסטרוגן בדם מפחיתות הפרשה של ההורמון GRH מההיפותלמוס והפרשה של הורמוני LH וFSH מההיפופיזה.

עקב השפעתם על רמות הסידן ברקמות, אסטרוגנים משמשים לטיפול באוסטאופרוסיס המופיע בנשים בגיל המעבר. הטיפול באוסטאופרוסיס באמצעות אסטרוגן ישנה השפעה על פגיעה עתידית בעצם אך הוא אינו יכול להשפיע על ירידה בצפיפות העצם שכבר התרחשה.

== תופעות לוואי ==
* עקב השפעתם הסיסטמית של הורמונים כגון אסטרוגן גם תופעות הלוואי יכולות להופיע במקומות ומערכות שונות בגוף. בין תופעות הלוואי הנפוצות יימצאו- בצקות, רגישות/הגדלה של החזה, היפרקלצמיה, בחילות, הרגשת נפיחות וכאבי ראש.
* בעבודה שפורסמה ביולי 2002 נמצא כי בנשים שטופלו בHRT (טיפול בתחליפי הורמונים) בתכשיר שהכיל שילוב של אסטרוגן מצומד ומדרוקסיפרוגסטרון עלו במידה מסוימת הסיכונים להתקף לב, שבץ, סרטן השד, תסחיפים ריאתיים וDVT.

== אזהרות ==
* נשים הבוחרות בטיפול בתחליפי הורמונים (HRT) המכיל אסטרוגן צריכות לעבור בדיקות שד וממוגרפיות שנתיות.
* התרופה אסורה בזמן הריון
* בזמן הנקה לא נמצא כי התרופה גורמת נזק ליונק אך נמצאה כמורידה את נפח החלב ותכולת החלבון בו.
* אינה ניתנת לילדים ותינוקות

== ראו גם ==
* הורמון
* טיפול הורמונלי
* אסטרוגן

== לקריאה נוספת ==

# estrogens, conjugated. In: Lacy CF, ARMSTRONG LL, Goldman MP, Lance LL Eds Drug Information Handbook, 7th Ed, Lexi-comp and American Pharmaceutical Association, 2000-1: 446-8
# Estrogen, Conjugated In: McEvoy, Gerald K.(Ed) ,AHFS Drug Information 2001,:2961-3
# Estrogen, Conjugated In : Semla TP, Beizer JL and Higbee MD, Geriatrec Dosage Handbook 5th edition 2000-1 : 383-6
# Estrogen, Conjugated In: Briggs GG, Freeman RK and Yaffe SJ. drugs in pregnancy and Lactation, forth edition : 339-40
# Ito s, Drug Therapy: Drug Therapy for Breast-Feeding Women NEJM, July 13, 2000 -- vol.343, No.2

== קישורים חיצוניים ==
* [https://www.infomed.co.il/drugs/conjugated-oestrogens/ אסטרוגנים מצומדים באתר אינפומד]
* [https://www.e-med.co.il/specialties/cardiology/2022/08/29/540741 מחקר על השפעת הטיפול באסטרוגנים מצומדים באתר אי-מד]

2023 01
רוזנות פפאלץ-זימרן

רוזנות פפאלץ-זימרן (בגרמנית: Pfalz-Simmern) הייתה ענף זוטר גרמני - בווארי של בית ויטלסבאך. הרוזנות הייתה אחת משושלות העזר של נסיכות הבוחר מפפאלץ. היא הפכה לענף הראשי בשנת 1559.

== סקירה כללית ==
קו נסיכות הבוחר מפפאלץ של בית ויטלסבאך חולק לארבעה ענפים לאחר מותו של רופרכט השלישי ב-1410, כולל ענף פפאלץ-זימרן עם בירתו בזימרן. קו זה נכחד בשנת 1685 עם מותו של קרל השני, וקו בית פפאלץ-נויבורג ירש את נסיכות הבוחר.

מייסד הענף פפאלץ-זימרן, שטפן, רוזן פפאלץ-זימרן-צווייבריקן הוא גם מייסד הענף פפאלץ-צווייבריקן והענפים הזוטרים שלו. הזכויות על רוזנות ולדנץ וחלק מרוזנות שפונהיים, שנמסרו על ידי אשתו של שטפן, אנה מולדנץ, הוחזקו על ידי שושלות אלו.

נכון להיום (2023), אלו המופיעים בסדר הירושה של המלוכה הבריטית הם פרוטסטנטים צאצאיה של סופיה מהנובר, אשר הייתה בתו של פרידריך החמישי, הנסיך הבוחר מפפאלץ ואליזבת סטיוארט, נסיכת אנגליה וסקוטלנד שנהייתה לאחר מכן אשת הנסיך הבוחר מהנובר<ref></ref><ref></ref>

== רוזני פפאלץ-זימרן ==
טירת זימרן 1648

* שטפן 1410–1444
* פרידריך הראשון 1444–1480
* יוהאן הראשון 1480–1509
* יוהאן השני 1509–1557
* פרידריך השני 1557–1559

== נסיכי הבוחר מפפאלץ ==

* פרידריך השלישי 1559–1576
* לואי השישי 1576–1583
* פרידריך הרביעי 1583–1610
* פרידריך החמישי 1610–1623
* קרל הראשון לודוויג 1649–1680
* קרל השני 1680–1685

== קישורים חיצוניים ==

== הערות שוליים ==

פפאלץ-זימרן
קטגוריה:בתי אצולה גרמניים
קטגוריה:המלוכה הבריטית
פארומומיצין

פארומומיצין (Paromomycin) היא אנטיביוטיקה המשמשת לטיפול במספר טפילים כמו אמבה היסטוליטיקה, לישמנייה, ג׳יארדיה ותולעים
.
תופעות הלוואי הנפוצות בעת נטילה דרך הפה הן הקאות, שלשולים, כאבי בטן עוויתיים ואיבוד תיאבון. בנטילה דרך העור התופעות לוואי הנפוצות הן אדמומיות מקומית, עקצוצים ושלפוחיות. בזריקה עלול להיות חום, בעיות כבד ואיבוד שמיעה. נטילה בעת הנקה אינה מסוכנת. פארומומיצין שייכת למשפחתה אמינוגליקוזידים שגורמת למוות החיידק על ידי עצירת ייצור החלבונים החיידקיים.

התרופה התגלתה ב-1950 ונהייתה בשימוש רפואי ב-1960. התרופה נמצאת ברשימה של ארגון הבריאות העולמי כתרופה יעילה ובטיחותית. התרופה זמינה כתרופה גנרית כיום.

==שימושים רפואיים ==
התרופה משמשת לטיפול בטפילי מעיים כמו קריפטוספורידיוס (קריפטוספורידיוזיס) ו-Entamoeba histolytica (אמביאזיס) ומחלות נוספות כמו לישמניאזיס. פארומומיצין הוכחה כתרופה אפקטיבית מאוד ללישמניאזיס עורית בסדרת ניסויים קליניים בברית המועצות ב-1960.
קרם לטיפול מקומי בלישמניאזיס כיבית יכול להינתן בנוסף עם גנטמיצין ונמצא כיעיל על פי תוצאות של ניסוי רנדומלי, סמוי, עם קבוצת ביקורת בשלב 3.

==הריון והנקה==
התרופה נספגת בצורה לא טובה. ההשפעה של התרופה על התינוק עדיין אינה ידועה. אין הרבה נתונים אודות הנקה בעת נטילת התרופה אך מכיוון שלא נספגת בצורה טובה, הכמויות של התרופה שיופרשו בחלב האם מועטות

==תופעות לוואי==
התופעות הנפוצות ביותר הן שלשולים, הקאות, צרבות והקאות. שימוש ארוך טווח מעלה את הסיכוי לזיהום חיידקי או פטרייתי משני. תופעות פחות נפוצות הן מיאסטניה גראביס, פגיעה כלייתית, מחלות דלקתיות של מערכת העיכול, אאוזינופיליה, איבוד שמיעה, טנטון, סחרחורות, עקצוצים ודלקת בלבלב.

==אינטראקציות==
פארומומיצין משתייכת לקבוצת האמינוגליקוזידים ולכן היא טוקסית ורעילה לכליות ולאוזניים. רעילות זו עשויה להתרחש כאשר יש שימוש בתרופות נוספות שגורמות בעצמן לטוקסיות לכליות ולאוזניים. שימוש במקביל בפוסקרנט מעלה את הסיכון לטוקסיות לכליות. יש להיזהר מאוד משימוש במקביל ב - פארומומיצין וקוליסטין, שילובן יכול לגרום להאטת נשימה מסוכנת - דיכוי נשימתי. בנוסף, כאשר יש שימוש באנטיביוטיקות סיסטמיות כמו פארומומיצין, החיסון לכולרה יכול לגרום לתגובה אוטואימונית. יש להימנע בשימוש משתנים חזקים, שעלולים בעצמם לגרום לפגיעה בשמיעה. יכולות להיות אינטראקציות מסוכנות בשימוש בפארומומיצין כאשר יש שימוש במקביל עם משתקים כמו succinylcholine, כיוון שפארומומיצין יכולה להעלות את האפקט הנוירו-מסקולרי שלו. אין אינטראקציות עם אוכל או שתייה ופארומומיצין

==מנגנון פעולה==
פארומומיצין מעכב את סינתזת ייצור החלבונים של החיידק על ידי קשירה לrRNA 30s. האנטיביוטיקה מעלה את מספר הטעויות בזמן התרגום. האנטיביוטיקה נקשרת ללואת הRNA היכן שנמצאים השיירים A1492 וA1493 האחראים על איתור ותיקון טעויות בצימוד זוגות ווסטון-קריק, קודון ואנטי קודון, כאשר הצימוד נכון יש מספיק אנרגיה כדי שהשיירים יתנתקו. פארומומיצין מספיק אנרגיה להוצאת השיריים ללא צימוד נכון ובכך הריבוזום מכניס חומצת אמינו שגויה בשרשרת הפפטידים הנבנית

==פרמקוקינטיקה==
;ספיגה
הספיגה דרך מערכת העיכול אפסית. כל חסימה או פקטור שיפגע בתנועתיות מערכת העיכול יכול לעלות את הספיגה של התרופה. בנוסף, כל נזק מבני במערכת העיכול או כיב גם יסייעו להעלאת ספיגת התרופה.
עבור הזרקה תוך שרירית (IM) הספיגה מהירה. פראמומיצין יגיע לשיא הריכוז בפלזמה תוך שעה לאחר ההזרקה.
;הפרשה
כמעט 100% מהמינון הניתן דרך הפה יסולק בצורה לא טעונה דרך הצואה. מה שנספג יסולק דרך השתן.

==קישורים חיצוניים==

== הערות שוליים ==

2023 01
קטגוריה:אמינוגליקוזידים
רופרכט, רוזן פפאלץ-ולדנץ

רופרכט, רוזן פפאלץ-ולדנץ (בגרמנית: Ruprecht von Pfalz-Veldenz; 1506 – 28 ביולי 1544) היה רוזן ולדנץ מ-1543 עד 1544.

== ביוגרפיה ==
רופרכט נולד בצווייבריקן בשנת 1506 כבנו הצעיר של אלכסנדר, רוזן פפאלץ-צווייבריקן. כבן צעיר יותר, רופרכט הוגדר על ידי אביו לקריירה כנסייתית, בעוד אחיו הגדול לודוויג הפך לרוזן הבא של פפאלץ-צווייבריקן. ב-1517 הוא הפך לחבר בקתדרלת שטרסבורג, תפקיד בו החזיק עד תחילת 1533, לאחר שאחיו לודוויג מת בדצמבר 1532. רופרכט שימש אז כעוצר ואפוטרופוס של בנו הצעיר של לודוויג, וולפגנג, הרוזן החדש של פפאלץ-צווייבריקן.

כאשר הגיע וולפגנג לבגרות ב-1543, אחת מפעולותיו הראשונות הייתה לחוקק את חוזה מרבורגר, והוא העניק לדודו רופרכט את רוזנות ולדנץ. רופרכט נפטר בשנה שלאחר מכן, ובנו, גאורג יוהאן, ירש אותו כרוזן ולדנץ.

== משפחתו ==
רופרכט התחתן ב-23 ביוני 1537 עם אורסולה מזאלם-קירבורג, בתו של יוהאן השביעי, רוזן זאלם-קירבורג, ממנה נולדו לו שלושה ילדים:
* אנה (1540–1586), התחתנה עם קרל השני, מרקיז באדן-דורלאך
* גאורג יוהאן (1543–1592)
* אורסולה (1543–1578)

== קישורים חיצוניים ==

קטגוריה:בית ויטלסבאך
קטגוריה:ילידי 1506
קטגוריה:נפטרים ב-1544
לקנמב

לקנמב, נמכרת תחת השם Leqembi, היא תרופה המבוססת על נוגדנים חד שבטיים נגד עמילואיד בטא<ref name="FDA PR 20230106"></ref> לטיפול במחלת אלצהיימר הניתנת באמצעות עירוי תוך ורידי.

לקנמב אושרה לשימוש רפואי בארצות הברית בינואר 2023.<ref name="FDA PR 202301062"></ref><ref></ref><ref></ref>

== שימושים רפואיים ==
לקנמב מיועדת לטיפול במחלת אלצהיימר.

== תופעות לוואי ==
לקנמב עלול לגרום להפרעות הדמיה הקשורות לעמילואיד (AIRA).

== מנגנון פעולה ==
לקנמב הוא נוגדן חד שבטי המורכב מגרסה מואנשת<ref name="Lannfelt_2014"></ref> של נוגדן עכבר, mAb158, המזהה פרוטופיברילים ומונע שקיעת עמילואיד בטא במודלים של בעלי חיים של מחלת אלצהיימר.<ref name="Söllvander_2018"></ref>

=== מצב משפטי ===
בינואר 2023, ה-FDA העניק אישור מואץ לתרופה.<ref></ref> ה-FDA אישר את הבקשה למסלול מהיר של lecanemab לחברת Eisai R&D Management Co., Ltd.<ref name="FDA PR 20230106" /> האישור הומר לאישור רגיל ביולי 2023. ביולי 2024 קיבלה אישור FDA תרופה דומה, בשם דוננמב (קיסונלה).<ref></ref> לעומת זאת, סוכנות התרופות האירופית המליצה ביולי 2024 שלא לאשר שימוש בלקנמב עקב יחס נמוך מדי בין תועלת לנזק.<ref></ref>

== קישורים חיצוניים ==
* [https://www.drugs.com/leqembi.html לקנמב], באתר Drugs.com

== הערות שוליים ==

קטגוריה:תרופות יתומות
אובליטוקסימאב

{| class="infobox"
|+אובלטיקסומאב
! colspan="2" |נוגדן חד שבטי
|-
!סוג
|Whole antibody
|-
!מקור
|Chimeric (mouse/human)
|-
!מטרה
|CD20
|-
! colspan="2" |מידע קליני
|-
!שם מסחרי
|Briumvi
|-
!שמות נוספים
|ublituximab-xiiy
|-
! colspan="2" |
|-
!דרך מתן
|דרך הוריד
|-
!ATC קוד
|
* L04AA57 (WHO)
|-
!מצב חוקי
|
* בארצות הברית אושר על ידי ה FDA. בישראל טרם אושר
|-
! colspan="2" |
|-
! colspan="2" |מידע כימי ופיזיקלי
|-
!נוסחה כימית
|C<sub>6418</sub>H<sub>9866</sub>N<sub>1702</sub>O<sub>2006</sub>S<sub>48</sub>
|-
!מסה מולרית
|144504.31 g·mol<sup>−1</sup>
|}
אובליטוקסימאב (באנגלית: ublituximab) היא תרופה מסוג נוגדן חד שבטי נגד החלבון CD20 שנמצא על מעטפת של תאי B השייכים למערכת החיסון, שתוכננה להחליף את טריפלונומיד.

התרופה נועדה לטיפול בהתקפים של MS. התרופה השוותה למקבילתה לטיפול עד כה, אובג'יו, ונמצא כמפחית התקפים של טרשת נפוצה.

התרופה ניתן באופן תוך ורידי בלבד.
==התוויה==
לטיפול במחלה טרשת נפוצה MS.

== תופעות לוואי ==
תופעות לוואי זיהומי מערכת נשימה עליונה, זיהומי מערכת נשימה תחתונה, כאבי גפיים, אינסומניה, עייפות, זיהומים הנמצאים באסוציאציה עם הרפס.

== התוויות נגד ושימוש בהריון והנקה ==
זיהום פעיל בהפטיטיס B.

היסטוריה של סכנת חיים בעקבות שימוש קודם בתרופה.

אין מספיק נתונים על מנת לקבוע את בטיחות התרופה בהריון. אין מספיק מידע לגבי מעבר התרופה בהנקה.

== מנגנון פעולה ==
לא ידוע. משוער שהחומר שבתרופה מתחבר לתאי CD20 שהם תאים למפוציטים מסוג B וגורם להרס התא.

== זמן מחצית חיים ==
22 ימים.

== קישורים חיצוניים ==
* https://www.accessdata.fda.gov/drugsatfda_docs/label/2022/761238s000lbl.pdf
* 
== הערות שוליים ==

2023 01
קטגוריה:תרופות
קטגוריה:נוגדנים
הגל שלי

נשיא המדינה יצחק הרצוג ורעייתו מיכל יחד עם מקבלת אות הנשיא להתנדבות, עמותת הגל שלי
הגל שלי היא עמותה ישראלית העוסקת בחינוך ימי לבני נוער (גילאי 13–18), שנוסדה ב-2015 עבור נוער בסיכון. העמותה פועלת בשמונה מרכזים חינוכיים ובהם בת-ים, תל אביב, וכפר גלים. בשנת 2021 עמד תקציב העמותה על כשבעה מיליון ש"ח, והיא מורכבת מ-140 עובדים ו-619 מתנדבים, בהם כ-20 מתנדבי שנת שירות.<ref></ref> משרדי העמותה שוכנים בבת ים, ומנהלה הכללי הוא ירון וקסמן.<ref></ref> בשנת 2023 התחנכו בה כ- 3,060 בני נוער מעשרות מסגרות חינוכיות. ביוני 2024 קיבלה העמותה את אות הנשיא להתנדבות.

== הקמה ==
הגל שלי החל את פעילותו בשנת 2012 ביוזמתם של ירון וקסמן ועומר טולצ'ינסקי. הפעילות החלה בפיילוט בו השניים לימדו גלישה לעשרה ילדים מדרום תל אביב שנשרו מהלימודים. מטרת הפיילוט הייתה לעודד את הילדים לחזור ללימודים דרך התהליך של גלישת גלים. עם הצלחת הפיילוט התפטרו השניים מעבודותיהם והקימו את הגל שלי.<ref></ref><ref></ref>

== פעילות ==
לעמותה שמונה מרכזי גלישה חינוכיים בפריסה ארצית, אליהן מגיעים נערות ונערים ממעל 100 יישובים ברחבי הארץ: בת ים, כפר גלים, תל אביב יפו, קריית ים, מעגן מיכאל, הדסה נעורים, נהריה ואשקלון. הפעילות החינוכית מקבילה בין ההתמודדות עם גלי הים והגלישה להתמודדות עם צליחת אתגרים בחיים.<ref></ref> העמותה מפעילה מספר תוכניות חינוכיות:201x201px
* "מגדלור" - תוכנית בסיסית המועברת לקבוצה בת 10–14 בני נוער מאותה המסגרת החינוכית. המפגשים אורכים כשלוש שעות ומתקיימים אחת לשבוע למשך כחצי שנה.<ref></ref>
* "מקום בעולם" - תוכנית שבועית ושנתית לבוגרי "מגדלור" המשלבת חניכים בני אותו הגיל מרקעים ומגזרים שונים.<ref></ref>
* "מעגלים" - תוכנית המשך המעניקה התמקצעות בעמותה במסלולים של צילום, תיקון ותפעול גלשנים ובמקצועות הייטק.<ref></ref>
* "אחים בוגרים" ו"צוות צעיר" - תוכניות הסמכה המיועדת לבוגרי התוכניות המסמיכה אותם לקחת חלק פעיל בהדרכה בעמותה.<ref></ref><ref></ref>
בעקבות מלחמת חרבות ברזל החלה העמותה לעבוד גם עם ילדי העוטף שעברו להתארח בקיבוץ שפיים.<ref></ref>
== קישורים חיצוניים ==
* 
* 

* 
* 
* 
* 
* 
* 

== הערות שוליים ==

קטגוריה:ישראל: עמותות
קטגוריה:ארגוני חינוך בישראל
קטגוריה:תל אביב-יפו: עמותות
קטגוריה:מקבלי אות הנשיא להתנדבות
צחיחן

צְחִיחָן (שם מדעי: Eremopterix) הוא סוג של ציפורי שיר ממשפחת העפרוניים (אין לבלבל אותו עם צחיחנית, סוג אחר במשפחה). תפוצת הצחיחנים משתרעת מאפריקה ועד תת-היבשת ההודית.

בישראל מגיעים כמזדמנים נדירים המינים צחיחן שחור-כיפה וצחיחן חום-כיפה.

== טקסונומיה ואטימולוגיה ==
השם המדעי של הסוג, Eremopterix, מגיע מיוונית עתיקה מהמילים eremos - מדבר; ו-pterux - כנפיים.<ref></ref>

=== מינים קיימים ===
הסוג מכיל את המינים הבאים:<ref name="ioc"></ref>

<small>(הערה: השמות העבריים המסומנים ב-* ברשימה זו מבוססים על תרגומים חופשיים מהשם העממי באנגלית או מהשם המדעי, שכן עדיין לא התקבל להם שם רשמי בעברית)</small>
{| class="wikitable"
!תמונה
! שם מדעי
! שם עממי
! תפוצה
|-
|120x120 פיקסלים
| Eremopterix australis
| צחיחן שחור-אוזן* 
| דרום בוטסואנה, נמיביה ודרום אפריקה
|-
|120x120 פיקסלים
| Eremopterix hova
| עפרוני מדגסקרי* 
| מדגסקר
|-
|120x120 פיקסלים
| Eremopterix nigriceps
| צחיחן שחור-כיפה
| מאוריטניה דרך המזרח התיכון עד צפון מערב הודו
|-
|120x120 פיקסלים
| Eremopterix leucotis
| צחיחן אדום-גב* 
| אפריקה שמדרום לסהרה
|-
|120x120 פיקסלים
| Eremopterix griseus
| צחיחן אפור-כיפה* 
| דרום אסיה
|-
|120x120 פיקסלים
| Eremopterix signatus
| צחיחן חום-כיפה
| מזרח וצפון-מזרח אפריקה
|-
|120x120 פיקסלים
| Eremopterix verticalis
| צחיחן אפור-גב* 
| דרום ודרום-מרכז אפריקה
|-
|180x180 פיקסלים
| Eremopterix leucopareia
| צחיחן אדום-כיפה* 
| מרכז קניה עד מזרח זמביה, מלאווי וצפון מערב מוזמביק
|-
|}

=== מינים לשעבר ===
בעבר, חלק מהרשימות ראו גם את המין הבא כמין בסוג:

* עפרוני שחור-זנב (בתור Pyrrhulauda eremodites)

== קישורים חיצוניים ==

== הערות שוליים ==

קטגוריה:בעלי חיים שתוארו ב-1836
קטגוריה:טקסונים שתוארו בידי יוהאן יקוב קאופ
קטגוריה:עפרוניים
עיריית בני ברק

עיריית בני ברק היא גוף השלטון המקומי, במעמד של עירייה, האחראי לניהולה השוטף של העיר בני ברק. ככל רשות מקומית, עוסקת עיריית בני ברק בעניינים מוניציפליים מסוג הסדרת שירותי חינוך, תרבות, רווחה, תשתיות, ניקיון, תברואה וכדומה.

== מבנה ==
עם חגיגות הכרזתה כעיר ה-13 בישראל, במרץ 1950, הקיף שטח השיפוט של בני ברק 7,000 דונמים ומספר תושביה עמד על 12,100. בשנה זו עברו משרדי העירייה שהיו עד אז בבתים פרטיים לבית העירייה החדש שהוקם בתוך הגן העירוני "בית ונחלה" (כיום גן עקיבא גור), על מורדותיו הדרומיים של "הר שלום". תקציב העיר עמד על חצי מיליון ל"י.

== המועצה ==
=== מועצת העיר ===
===חברי מועצת העיר (2024–הווה)===
{| class="wikitable sortable"
|+
!סיעה
!מנדטים
!חברי מועצה
|-
|דגל התורה
|10
|מנחם מנדל שפירא, גדליה סילמן, מיכאל קקון, משה דוד מורגנשטרן, שלמה שטרן, עקיבא שטרן, אברהם בינדר, יעקב ביטון, אברהם גלברט, אליעזר כהן.
|-
|אגודת ישראל
|6
|חנוך זייברט, יהושע מנדל, יוסף יצחק יעקבובויץ, אהרן אלבוים, שלמה פדר, ירחמיאל שמחה שטיצברג.
|-
|בני תורה
|2
|מנחם כרמל, חנניה לוריא.
|-
|הליכוד
|1
|יעקב וידר.
|-
|טובת העיר
|1
|שלמה אלבוים
|-
|ש"ס
|7
|, אליהו שושן, שלמה אלחרר, ניר אריאל, שלמה חדד, יונתן צדוק, יוסף תורג'מן.
|-
|}

== סכסוך ==
גל אלימות קצר היה באמצע שנות ה-60 בשכונות החילוניות בדרום-מזרח העיר, תושבי מרכז בעלי מלאכה טענו כי שינויים שערכה העירייה בהסדרי התנועה בעיר נועדו בעצם "לכלוא" אותם בשכונתם במהלך השבת ולקפח את זכויותיהם, בעקבות כך אירעו הפגנות והיתקלויות עם המשטרה בכמה שבתות וגם בימות החול.

הפגנות אלו הסתיימו עם מותו של הרצל עטיה, צעיר בן 20 שנסע בהפגנתיות ברחוב ונתקל ברכבו בכבל מתכת לא חוקי שנמתח לרוחב הרחוב בידי עיריית בני ברק. בכירים בעירייה הועמדו לדין, ובהם ישראל גוטליב ראש העירייה לשעבר.

==קישורים חיצוניים==

* 

== הערות שוליים ==

בני ברק
קטגוריה:בני ברק
צפון קנדה

שמאל
צפון קנדה (באנגלית: Northern Canada) הוא חבל הארץ הצפוני ביותר של קנדה. מבחינה פוליטית, המונח מתייחס לשלושת הטריטוריות הקנדיות: יוקון, הטריטוריות הצפון-מערביות ונונאווט. אזור צפון קנדה קנדה משתרע על פני 3,921,739 קמ"ר, המהווהים כ-39.3% משטחה הכולל של קנדה.<ref></ref>

אזור צפון קנדה מכיל כמות אוכלוסייה דלילה במיוחד – נכון לשנת 2021 חיו באזור זה כ-118,160 תושבים, באזור עצום הזהה בגודלו לגודלה של מערב אירופה.

האזור נותר עני יחסית, בעיקר בשל העלות הגבוהה במיוחד של רוב מוצרי הצריכה באזור זה, ובשל כך האזור מקבל סובסדיות ממשלתיות רבות.

נכון למפקד האוכלוסין של שנת 2021 היישוב המאוכלס ביותר באזור צפון קנדה הייתה העיר וייטהורס, שהכילה באותה העת 28,201 תושבים.<ref name="2016censusYKmunis"></ref>

== גלריית תמונות ==
<gallery widths="250px">
Sheep_Slot_Rapids,_Firth_River,_Ivvavik_National_Park,_YT.jpg|הפארק הלאומי איוואוויק
Whitehorse,_Yukon_in_2019.jpg|וייטהורס
Nunavut_tundra_-c.jpg|הטונדרה בנונאווט
Taiga_Landscape_in_Canada.jpg|יער טייגה בקוויבק
</gallery>

== קישורים חיצוניים ==

==הערות שוליים==

קטגוריה:קנדה: גאוגרפיה
וומריטי

דירוקסימל פומרט (בלועזית: Diroximel fumarate) היא תרופה המשמשת לטיפול בטרשת נפוצה התקפית הפוגתית (RRMS) בחולים מבוגרים. מטרת הטיפול בתרופה היא להפחית את שיעור התקפי המחלה ולהאט את התקדמות הנכות. בישראל התרופה מוכרת בשמה המסחרי וומריטי (Vumerity).

וומריטי מסייעת בהגנה על מערכת העצבים המרכזית, בנוסף היא בעלת השפעה אנטי דלקתית ובעלת השפעה על דיכוי של מערכת החיסון. ההשפעות השליליות הנפוצות ביותר שלה הן הסמקה ובעיות במערכת העיכול.

==שימוש רפואי==
בישראל דירוקסימל פומרט נמצאת בשימוש לטיפול בטרשת נפוצה התקפית הפוגתית בחולים מבוגרים. דירוקסימל פורמט שייך לקבוצת התרופות המשפיעות על מערכת העצבים.

==מנגנון פעולה==
מנגנון הפעולה אינו מפוענח דיו. ידוע על הפעלה של פקטור שעתוק nuclear factor erythroid 2-related factor 2 (NFE2L2).

==מינון ואופן השימוש ==
התרופה זמינה כקפסולה 231 מ"ג בעלת מנגנון שחרור מושהה במעי.
* מינון התחלתי מומלץ בימים 1–7 הוא קפסולה אחת במינון של 231 מ"ג פעמיים ביום.
* מינון שגרתי מומלץ הוא 2 קפסולות במינון של 231 מ"ג פעמיים ביום.
ניתן ליטול וומריטי עם או ללא מזון. במידה ונוטלים את התרופה עם מזון, יש להימנע מארוחה עתירת שומן ועתירת קלוריות (הארוחה יכולה להכיל לא יותר מ-700 קלוריות ולא יותר מ-30 גרם שומן).

==התוויות נגד==
* אסור לשימוש בחולים הסובלים מ-PML (חולי מוח מתקדם רב-מוקדי) או אם קיים חשד למחלה.
* אסור לשימוש בנשים בהריון.
* אסור לשימוש בילדים ומתבגרים מתחת לגיל 18 שנים.
* אסור לשימוש בחולים המאובחנים ב-HIV.
* אסור לשימוש בחולים הסובלים מהפרעות חמורות בקיבה או במערכת העיכול.

==תופעות לוואי==
תופעות הלוואי העיקריות שדווחו במחקרים בעקבות הטיפול כוללות: הסמקה, שלשול, בחילה, כאבי בטן, הקאות. רוב תופעות הלוואי היו קלות עד מתונות וחלפו תוך מספר שבועות. השימוש בוומריטי עלול לגרום לשינוי במספר תאי הדם הלבנים בדם ושינויים בערכי תפקוד הכליות והכבד. טרם הטיפול בוומריטי הרופא יבצע בדיקת דם על מנת לבדוק את מספר תאי הדם הלבנים ואת תפקודי הכליות ותפקודי הכבד. הרופא יחזור על בדיקות אלו באופן סדיר במהלך הטיפול.

תופעת לוואי נדירה אך עלולה להיות קטלנית עשויה להיות תסמיני PML הכוללים חולשה חדשה או החמרת חולשה בצד אחד של הגוף, תנועות מגושמות, שינויים בראייה, בחשיבה או בזיכרון, בלבול או שינויי אישיות הנמשכים מספר ימים. במצבים אלו יש לפנות מיד לרופא לצורך בירור.

== מינון יתר ==
לתרופה לא קיים אנטידוט ספציפי. תסמינים המתרחשים כתוצאה ממינון יתר מטופלים באופן סימפטומטי.

== הערות שוליים ==

קטגוריה:תרופות לטיפול בטרשת נפוצה